Ebtenyésztők Mosonmagyaróvári Egyesülete
Kutyaiskola - Kiképzési terv

A kutyaiskola célja, feladatai

A városban a kultúrált kutyatartás mind nagyobb területen való elterjesztése, közlekedés biztos kutyák nevelése, a nemzeti kutyás versenysport érdekeinek megfelelő alapnevelés biztosítása. Vizsgán és versenyen mind nagyobb számban résztvevő kutyák, pozitív eredménnyel való részvétele. Kiállításra való megfelelő felkészítés.
A városban és vonzáskörzeteiben kutyás bemutatók tartása. Tavaszi és őszi munkakutya vizsga megszervezése, lebonyolítása. Országos kiállítás elnyerése.

A kiképzés irányítása

A kiképzés során a szakmai munkát az iskolavezető irányítja, aki az egyesület  által meghatározott általános feladatok végrehajtásáért, a vezetőségnek felelősséggel tartozik.
Tartalma:
- kiképzők munkája
- a munkájuk során a módszerek rugalmas megválasztása melletti további felelősségek

A kiképzést végző személyek

Kiképzők:  
		Horváth Balázsné Kati (iskolavezető, agility, rindresszúra, bemutató csoport)
		Matus Vanda (engedelmes kiképzés)

A kiképzések tartalma

A kiképzés általános feladatai: 
     A kutyák szocializációja, közlekedés biztos kutyák nevelése, az agresszióösztön tudatos kezelése. Lakossági célra kezelhető és megbízható kutyák képzése. 

A kiképzési munka:
     A kiképzési munka különböző csoportokban történik, a kutya életkorának és tudási szintjének megfelelő módon, egyedre szabva, igény szerint az adott cél eljutásáig.

A kiképzés kiterjedése:
     A szocializációtól az alap engedelmességen keresztül egészen a vizsga szintű kiképzésig 

A kiképzések időrendje és tematikája

A kiképzések egész évben, időjárástól függően, több csoportban működnek. 
A vasárnapi kutyaiskola elsősorban csoportos jellegben zajlik, 9 órától 12 óráig, több kisebb csoportos formában. Ezáltal kevesebb személy tartózkodik a pályán, így mindenkire jut megfelelő mennyiségű figyelem. A kiképzéseink 3 különböző csoportban, eltolt időrendben, illetve egyéni kiképzésben folynak. Majd ezt követi az agility. Egyéb kiképzéseink (igény szerint) a hétköznapokon történnek. 

A kiképzések időpontjai

Kutyaiskola nyitvatartási ideje:
Vasárnap: 09:00-tól 12:00-ig
A hét többi napján: egyéni egyeztetés alapján

Képzések kezdete: 
Vasárnap: 09:00-09:30 Kutyaóvoda 
                 09:00-09:30 Felzárkóztató csoport
                 09:30-10:15 Kezdő csoport ( Engedelmes feladatok ) 
                 10:30-11:15 Haladó csoport ( Engedelmes feladatok ) 

A kiképzések tematikája

Általános ajánlások és elvárások a csoportok részére:
     A kutyaiskolába a kutyavezető megfelelő kondícióval rendelkező kutyával, megfelelő oltások után, biztonságos felszereléssel ékezzen. Minden kutyavezető köteles betartani a kutyasétáltatás biztonsági, etikai, higiéniai és állatvédelmi szabályait, valamint elengedhetetlen a sportszerű viselkedés elvárása, házirend betartása.

Az egyes gyakorlatokkal szemben támasztott követelmények

Engedelmes gyakorlatok:
     Pórázon vezetés, szabadon követés, pózos gyakorlatok,  behívás, helyben maradás, apport, akadály, egyéb ügyességi gyakorlatok.

Agility: 
	Irányított ügyességi gyakorlatok.

Kutya óvoda:
	Ismerkedés a kiképzéssel, póráz használat, játék, felszerelések, szocializáció, jutalmazás.

Általános intelmek

A kutya képzése: 
     A kutya azon szolgálati ágakban képezhető ki, melyre adottságai képesítik.

A kutya jelleme és természete:
     Figyelembe véve az adott egyed (fajtától függően) tulajdonságait, megfelelő kiképzési program felállítása.

Egyéb

     Az év folyamán vidám vasárnapokkal, agility oktatással, klikker tréninggel, szemináriumokkal, terelési oktatással, nyílt napokkal, vizsgával, tesszük érdekesebbé a kutyás sportot.